Botterskorsie-en-varkpasta - Goeie Huishouding
Tuis » Recipes » Pasta » Botterskorsie-en-varkpasta
Ons het botterskorsie gebruik omdat dit nie so vinnig fynkook nie, maar jy kan gerus pampoen gebruik.
300 g botterskorsie (geskilde gewig), in 2 cm-blokkies gesny
300 g fettucine- of linguinepasta
300 g varkfilette, in vingergrootte-repies gesny
1½ e korrelmosterd
150 ml dubbeldik room
1 e papawersaad
’n groot hand vol vars pietersielie, gekap
vars gerasperde parmesaankaas, vir opdiening (opsioneel)
Verhit die olie in ’n groot pan oor mediumhoë hitte en voeg die botterskorsie by. Braai vir sowat 12 minute of tot sag en gekaramelliseer. Roer af en toe. Skep die botterskorsie met ’n gaatjieslepel in ’n bak uit (los die olie in die pan).
Bring intussen soutwater in ’n groot kastrol tot kookpunt en maak die pasta volgens die aanwysings op die pakkie gaar. Dreineer, maar behou 1 k van die pastawater.
Plaas die varkrepies in die leë braaipan. Braai vir sowat 5 minute of tot net deurgaar. Voeg die dennepitte by en braai vir 30 sekondes of tot gerooster en goudkleurig. Verwyder van die hitte en roer die mosterd, room, papawersaad en botterskorsie by.
Skep die pasta terug in die kastrol en voeg die varkmengsel en amper al die pietersielie by. Meng goed (voeg genoeg van die pastawater by om die verlangde dikte te verkry). Proe vir smaak.
Garneer met die orige pietersielie en sit met die kaas voor as jy wil.
ELKE PORSIE: 3 110 kJ, 31 g proteïen, 41 g vet (16 g versadigde vet), 60 g koolhidrate (7 g suiker), 5 g vesel.